LIETUVOS RESPUBLIKOS VYRIAUSYBĖ

N U T A R I M A S

DĖL KRAŠTO APSAUGOS SISTEMOS OPERATYVINIŲ TARNYBŲ KARIŲ IR CIVILINĘ KRAŠTO APSAUGOS TARNYBĄ ATLIEKANČIŲ STATUTINIŲ VALSTYBĖS TARNAUTOJŲ TARNYBOS APMOKĖJIMO

2000 m. liepos 21 d. Nr. 879

Vilnius

Vadovaudamasi Lietuvos Respublikos krašto apsaugos sistemos organizavimo ir karo tarnybos įstatymo (Žin., 1998, Nr. 49-1325; 1999, Nr. 11-246, Nr. 64-2069; 2000, Nr. 42-1194) 60 straipsnio 3 dalimi ir 771 straipsnio 1 dalimi, Lietuvos Respublikos Vyriausybė nutarIa:

1. Patvirtinti krašto apsaugos sistemos operatyvinių tarnybų profesinės karo tarnybos karių (toliau vadinama – kariai) ir civilinę krašto apsaugos tarnybą atliekančių statutinių valstybės tarnautojų, kurie vykdo žvalgybą, kontržvalgybą, operatyvinę veiklą, veiklą, užtikrinančią valstybės ir tarnybos paslapčių apsaugą krašto apsaugos sistemoje, kitas priemones, užtikrinančias valstybės gynybinę galią, saugumą ir interesų apsaugą, ir turi administracinius įgaliojimus pagal pareigas pavaldiems ar nepavaldiems asmenims (toliau vadinama – civiliai pareigūnai):

1.1. pareiginės algos dydžius priklausomai nuo pareigų (pagal 1 priedą);

1.2. pareiginės algos priedus:

1.2.1. priklausomai nuo tiesiogiai krašto apsaugos sistemoje ir Lietuvos Respublikos operatyvinėse tarnybose ištarnauto laiko (pagal 2 priedą);

1.2.2. kariams priklausomai nuo karinio laipsnio (pagal 3 priedą);

1.2.3. civiliams pareigūnams priklausomai nuo kvalifikacinio rango (pagal 4 priedą).

2. Nustatyti, kad:

2.1. krašto apsaugos sistemos operatyvinių tarnybų profesinės karo tarnybos kariams ir civilinės krašto apsaugos tarnybos statutiniams valstybės tarnautojams, nevykdantiems 1 punkte nurodytų funkcijų, atitinkamai taikomos Lietuvos Respublikos Vyriausybės 1998 m. lapkričio 20 d. nutarimo Nr. 1353 „Dėl profesinės karo tarnybos karių, karių savanorių ir aktyviojo rezervo karių apmokėjimo sąlygų“ (Žin., 1998, Nr. 104-2873) ir Lietuvos Respublikos Vyriausybės 1998 m. gruodžio 15 d. nutarimo Nr. 1446 „Dėl civilinės krašto apsaugos tarnybos tarnautojų tarnybos apmokėjimo sąlygų“ (Žin., 1998, Nr. 111-3080) nustatytos tarnybos apmokėjimo sąlygos;

2.2. civiliams pareigūnams taikomos Lietuvos Respublikos krašto apsaugos sistemos organizavimo ir karo tarnybos įstatymo 77 straipsnyje numatytos premijavimo sąlygos ir gali būti mokamos priemokos už tarnybos ypatumus – iki 7 bazinių mėnesinių algų per mėnesį.

3. Leisti skirti kariams ir pareigūnams, kai sunki jų materialinė būklė nelaimės ar kitais atvejais, iki 10 minimalių mėnesinių algų dydžio vienkartines materialines pašalpas iš sutaupytų darbo užmokesčio fondo lėšų.

MINISTRAS PIRMININKAS	ANDRIUS KUBILIUS

KRAŠTO APSAUGOS MINISTRAS	ČESLOVAS STANKEVIČIUS

Lietuvos Respublikos Vyriausybės

2000 m. liepos 21 d. nutarimo Nr. 879

1 priedas

KRAŠTO APSAUGOS SISTEMOS OPERATYVINIŲ TARNYBŲ PROFESINĖS KARO TARNYBOS KARIŲ IR CIVILIŲ PAREIGŪNŲ PAREIGINĖS ALGOS DYDŽIAI PRIKLAUSOMAI NUO PAREIGŲ

(bazinės mėnesinės algos dydžiais)

Pareigų pavadinimas	Koeficientas
Direktorius	45
Direktoriaus pavaduotojas	32–40
Tarnybos viršininkas	18–36
Skyriaus viršininkas	16–32
Skyriaus viršininko pavaduotojas	14–28
Vyriausiasis specialistas	14–28
Vyresnysis specialistas	13–24
Specialistas	11–22

______________

Lietuvos Respublikos Vyriausybės

2000 m. liepos 21 d. nutarimo Nr. 879

2 priedas

KRAŠTO APSAUGOS SISTEMOS OPERATYVINIŲ TARNYBŲ PROFESINĖS KARO TARNYBOS KARIŲ IR CIVILIŲ PAREIGŪNŲ PAREIGINĖS ALGOS PRIEDAI PRIKLAUSOMAI NUO TIESIOGIAI KRAŠTO APSAUGOS SISTEMOJE IR LIETUVOS RESPUBLIKOS OPERATYVINĖSE TARNYBOSE IŠTARNAUTO LAIKO

(bazinės mėnesinės algos dydžiais)

Ištarnautas laikas	Koeficientas
Nuo 2 iki 3 metų Nuo 3 iki 4 metų Nuo 4 iki 5 metų Nuo 5 iki 6 metų Nuo 6 iki 7 metų Nuo 7 iki 8 metų Nuo 8 iki 9 metų Nuo 9 iki 10 metų 10 metų ir daugiau	1 1,5 2 2,5 3 3,5 4 4,5 5

______________

Lietuvos Respublikos Vyriausybės

2000 m. liepos 21 d. nutarimo Nr. 879

3 priedas

KRAŠTO APSAUGOS SISTEMOS OPERATYVINIŲ TARNYBŲ PROFESINĖS KARO TARNYBOS KARIŲ PAREIGINĖS ALGOS PRIEDAI PRIKLAUSOMAI NUO KARINIO LAIPSNIO

(bazinės mėnesinės algos dydžiais)

Karinis laipsnis	Koeficientas
Vyresnieji karininkai pulkininkas pulkininkas leitenantas majoras Jaunesnieji karininkai kapitonas vyresnysis leitenantas leitenantas Puskarininkiai vyresnysis puskarininkis puskarininkis jaunesnysis puskarininkis Seržantai ir viršilos viršila vyresnysis seržantas seržantas jaunesnysis seržantas Kareiviai grandinis	5,2 4,9 4,6 4,3 4 3,7 3,4 3,1 2,8 2,5 1,9 1,6 1,3 1

______________

Lietuvos Respublikos Vyriausybės

2000 m. liepos 21 d. nutarimo Nr. 879

4 priedas

KRAŠTO APSAUGOS SISTEMOS OPERATYVINIŲ TARNYBŲ CIVILIŲ PAREIGŪNŲ PAREIGINĖS ALGOS PRIEDAI PRIKLAUSOMAI NUO KVALIFIKACINIO RANGO

(bazinės mėnesinės algos dydžiais)

Kvalifikacinis rangas	Koeficientas
1 2 3 4 5 6 7 8 9 10 11 12 13 14	1 1,3 1,6 1,9 2,5 2,8 3,1 3,4 3,7 4 4,3 4,6 4,9 5,2

______________